FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

I forhold til den igangværende konflikt mellem Israel og Hamas står det klart, at der er tale om en assymetrisk konflikt, hvor Israel formelt set er den stærke part. Formanden for Det Udenrigspolitiske Nævn i Folketinget, MF Mette Gjerskov (S), udtalte for få dage siden til politiken.dk, at israelerne 'har overmagten', og at pilen derfor peger på Israel, i den forstand at vi skal udvise tilbageholdenhed.

LÆS METTE GJERSKOVS UDTALELSE

Jeg er uenig i denne opfattelse. For det første fordi den seneste konflikt ene og alene er initieret af Hamas, som begyndte sin raketbeskydning af Israel d. 12. juni. På trods af dette udviste Israel stor tilbageholdenhed i løbet af konfliktens første uger og besvarede kun i begrænset omfang Hamas’ angreb. Derudover har Israels regering i skrivende stund accepteret det egyptiske forslag til en våbenhvile, mens Hamas blankt afviser og fortsætter sine raketangreb på Israels civilbefolkning. Dette turde være en tydelig understregning af hensigterne hos de respektive parter.